b'\n_START_ARTICLE_\nRaision aikuiskoulutuskeskus Timali\n_START_PARAGRAPH_\nRasekon aikuisopisto Timali on Raisiossa toimiva Raision seudun koulutuskuntayhtym\xc3\xa4\xc3\xa4n (Raseko) kuuluva ammatillista aikuiskoulutusta tarjoava oppilaitos. Timalin nimi muuttui 1. tammikuuta 2016 organisaatiouudistuksen my\xc3\xb6t\xc3\xa4 Raision aikuiskoulutuskeskus Timalista Rasekon aikuisopisto Timaliksi ja se koordinoi Rasekon n\xc3\xa4ytt\xc3\xb6tutkintotoimintaa. Timali tarjoaa ammatillista koulutusta alueen yrityksille ja yhteis\xc3\xb6ille. Rasekon oma oppisopimustoimisto, Raision oppisopimustoimisto j\xc3\xa4rjest\xc3\xa4\xc3\xa4 oppisopimuskoulutusta._NEWLINE_Timalin kokonaisopiskelijam\xc3\xa4\xc3\xa4r\xc3\xa4 vuonna 2014 oli 546, perustutkinnon opiskelijam\xc3\xa4\xc3\xa4r\xc3\xa4 154 ja vuoden aikana kirjoilla olleiden opiskelijoiden m\xc3\xa4\xc3\xa4r\xc3\xa4 1968. Timalin tilojen kerrosala on 3995 neli\xc3\xb6metri\xc3\xa4.\n_START_SECTION_\nToimialue\n_START_PARAGRAPH_\nTimalin henkil\xc3\xb6st\xc3\xb6 toimii p\xc3\xa4\xc3\xa4asiallisesti Varsinais-Suomessa. Kaupan alan tutkintoihin valmistavaa koulutusta voi suorittaa osittain tai kokonaan verkko-opintoina.'